येदि्दयुरप्पा के दो खास लिंगायत नेता भाजपा छोड़ कांग्रेस में शामिल हुए
Karnataka state assembly elections Lingayat leader yediyurappa BJP Congress कर्नाटक में विधानसभा चुनाव के दो-तीन महीनें पहले राज्य की सियासत गरमा रही है। भाजपा के कद्दावर नेता और पूर्व मुख्यमंत्री बीएस येदियुरप्पा के दो करीबी लिंगायत नेता एचडी थमईया और केएस किरण कुमार भाजपा छोड़कर कांग्रेस में चले गए हैं।
कर्नाटक में विधानसभा चुनाव के दो-तीन महीनें पहले राज्य की सियासत गरमा रही है। पाला बदल का खेल शुरू हो गया है। भाजपा के कद्दावर नेता और पूर्व मुख्यमंत्री बीएस येदियुरप्पा के दो करीबी लिंगायत नेता एचडी थमईया और केएस किरण कुमार भाजपा छोड़कर कांग्रेस में चले गए हैं। जानकारों का कहना है कि चुनाव से पहले येदियुरप्पा के करीबियों का कांग्रेस में जाना भाजपा में असंतोष की सुगबुगाहट भी हो सकती है।
इस बीच भाजपा प्रवक्ता मधुसूदन ने दैनिक भास्कर को कहा कि चुनाव से पहले आया राम-गया राम और पाला बदल का दौर रहता ही है। पार्टी पर असर नहीं पड़ेगा। उधर, कांग्रेस प्रदेशाध्यक्ष डीके शिवकुमार ने दावा किया कि भाजपा के और भी नेता कांग्रेस में शामिल होंगे।
येदियुरप्पा ताकत दिखाना चाहेंगे
कर्नाटक में भाजपा के मजबूत नेता येदियुरप्पा (80) अभी संसदीय बोर्ड के सदस्य हैं। पुत्र बीवाई राघवेंद्र शिमोगा से सांसद हैं। येदियुरप्पा के एक पुत्र बीवाई विजयेंद्र प्रदेश भाजपा उपाध्यक्ष हैं। विजयेंद्र को बूथ मैनेजमेंट का एक्सपर्ट माना जाता है। भीतरखाने चर्चा है कि अगली सरकार में येदियुरप्पा अपने पुत्रों को बड़े ‘रोल’ में देखना चाहते हैं। ऐसे में येदियुरप्पा लिंगायत समुदाय में अपने दबदबे के चलते पार्टी को अपनी ताकत दिखा सकते हैं।
सीएम बोम्मई 30 महीने बाद भी अपनी कैबिनेट का विस्तार नहीं कर पाए
माना जाता है कि येदियुरप्पा की सहमति के बाद ही वर्तमान मुख्यमंत्री बसवराज बोम्मई को पद सौंपा गया था। लेकिन बोम्मई पद संभालने के 30 महीने बाद भी कैबिनेट का विस्तार नहीं कर पाए। सूत्रों के अनुसार भाजपा आलाकमान कैबिनेट विस्तार के कारण विरोध की आशंका को टालने के लिए इस पर फैसला ही नहीं कर पाया। वर्तमान कैबिनेट में कई क्षेत्रों को प्रतिनिधित्व नहीं मिल पाया है।
ये खबरें भी पढ़िए...
येदियुरप्पा का दावा- भाजपा कर्नाटक में 130-140 सीटें जीतेगी:कांग्रेस में सीएम के लिए टकराव, पूछा- कांग्रेस का नेता कौन है? राहुल गांधी?
बेंगलुरु में शनिवार को बीजेपी कार्यकारिणी की विशेष बैठक हुई। जिसमें पूर्व मुख्यमंत्री और वरिष्ठ भाजपा नेता बीएस येदियुरप्पा ने दावा किया कि कर्नाटक में भाजपा को सत्ता में आने से कोई नहीं रोक सकता। हम कम से कम 130-140 सीटें जीतेंगे। कांग्रेस में अभी से 'मैं हूं मुख्यमंत्री' वाला टकराव शुरू हो गया है। कांग्रेस का नेता कौन है? राहुल गांधी? पढ़ें पूरी खबर...
टीपू वाले बयान पर BJP के मंत्री के बदले बोल:पहले कहा था- सिद्धारमैया को टीपू सुल्तान जैसे मार दो, अब अफसोस जताया
कर्नाटक में टीपू सुल्तान वाले अपने बयान पर उच्च शिक्षा मंत्री अश्वथ नारायण ने अफसोस जताया है। उन्होंने बीते दिनों कहा था- सिद्धरमैया को भी उसी तरह कुचल दिया जाएगा जिस तरह टीपू को कुचल दिया गया था।
पूर्व सीएम सिद्धारमैया ने इस बयान पर आपत्ति जताई थी, जिसके बाद अश्वथ नारायण ने अपने बयान पर अफसोस जताया है। कर्नाटक में अप्रैल-मई में 224 विधानसभा सीटों के लिए चुनाव होने हैं, जिसके चलते टीपू सुल्तान को लेकर राजनीति गरमाई हुई है। पढ़ें पूरी खबर...